**O R D I N**

**Nr. \_\_\_\_\_\_/ \_\_\_\_\_\_\_\_\_\_\_\_\_\_\_\_**

pentru modificarea Ordinului ministrului sănătății nr. 1501/2016 privind aprobarea implementării mecanismului de feedback al pacientului în spitalele publice

Văzând Referatul de aprobare al Corpului de control al ministrului, prin Serviciul de integritate și politici publice, cu nr. \_\_\_\_\_\_\_/\_\_\_\_\_\_\_\_\_\_\_\_\_;

În temeiul art. 7 alin. (4) din Hotărârea Guvernului nr. 144/2010 privind organizarea şi funcționarea Ministerului Sănătăţii, cu modificările ulterioare,

 ministrul sănătății emite prezentul

O R D I N :

Art. I Ordinul ministrului sănătății nr. 1501/2016 privind aprobarea implementării mecanismului de feedback al pacientului în spitalele publice, publicat în Monitorul Oficial, Partea I nr. 18 din 09 ianuarie 2017, cu modificările ulterioare, se modifică după cum urmează:

1. La articolul 3, litera b) se modifică și va avea următorul cuprins:

”*b) publică pe pagina web a Ministerului Sănătăţii Nota de informare privind protecţia datelor cu caracter personal în conformitate cu* *REGULAMENTUL nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi legislaţia de punere în aplicare a acestuia, cu modificările şi completările ulterioare, conform modelului prevăzut în anexa nr. 2 care face parte integrantă din prezentul ordin;”*

2.La articolul 3, litera f) se modifică și va avea următorul cuprins:

 *”f) în situația în care pacientul externat sau aparținătorul acestuia răspunde DA la întrebarea nr. 8 din Anexa nr. 1 și formulează o sesizare Ministerului Sănătății, Serviciul de integritate și politici publice o va primi şi o va transmite către autorităţile abilitate.”*

3. La articolul 4, literele a) și c) se modifică și vor avea următorul cuprins:

 ”*a) obțin datele de contact ale pacienţilor externați (telefon, e-mail) cu respectarea*

*prevederilor REGULAMENTULUI nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi legislaţia de punere în aplicare a acestuia, cu modificările şi completările ulterioare;*

 *(......)*

 *c) publică pe pagina web a spitalului şi la avizierul public Nota de informare privind protecţia datelor cu caracter personal în conformitate cu REGULAMENTUL nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi legislaţia de punere în aplicare a acestuia, cu modificările şi completările ulterioare, conform modelului prevăzut în anexa nr. 2 care face parte integrantă din prezentul ordin;”*

 4. Anexa nr. 1 se modifică și se înlocuiește cu Anexa nr. 1 la prezentul ordin.

 5. Anexa nr. 2 se modifică și se înlocuiește cu Anexa nr. 2 la prezentul ordin.

 Art. II Serviciul de integritate și politici publice din cadrul Ministerului Sănătății, direcțiile de sănătate publică județene și a municipiului București și unitățile sanitare publice vor duce la îndeplinire prevederile prezentului ordin.

 Art. III Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**

|  |
| --- |
| **ORDIN****pentru modificarea Ordinului ministrului sănătății nr. 1501/2016 privind aprobarea implementării mecanismului de feedback al pacientului în spitalele publice** |
| **STRUCTURA** | **DATA SOLICITĂRII AVIZULUI** | **DATA OBȚINERII AVIZULUI** | **SEMNĂTURA ȘEFULUI STRUCTURII AVIZATOARE** |
| **STRUCTURI** **INIȚIATOARE:****Serviciul de integritate şi politici publice****Șef serviciu,****Petrică Marius IONESCU****CORPUL DE CONTROL AL MINISTRULUI****Director,****Sorin LUCA** |  |  |  |
| **STRUCTURI AVIZATOARE:****Compartiment de probleme speciale, NATO și infrastructură critică****Col. (r) Ing.** **Valentin GRECU** |  |  |  |
| **Serviciul avizare acte normative** **Șef serviciu,****Dana Constanța EFTIMIE****Direcția Generală Juridică****Director general,****Ionuț Sebastian IAVOR** |  |  |  |
| **SECRETAR GENERAL****Mihai Alexandru BORCAN** |  |  |  |